CELEX: 32019D0623
Language: fi
Date: 2019-04-16 00:00:00
Title: Komission täytäntöönpanopäätös (EU) 2019/623, annettu 16 päivänä huhtikuuta 2019, terveydestä, elintarvikeketjun turvallisuudesta ja ympäristöstä vastaavan Belgian liittovaltion ministeriön Phostoxin-biosidivalmisteen markkinoille saattamisen ja käytön sallimiseksi toteuttaman toimenpiteen jatkamisesta Euroopan parlamentin ja neuvoston asetuksen (EU) N:o 528/2012 mukaisesti (tiedoksiannettu numerolla C(2019) 2828)

23.4.2019   
               
               
                  FI
               
               
                  Euroopan unionin virallinen lehti
               
               
                  L 108/31
               
            
         KOMISSION TÄYTÄNTÖÖNPANOPÄÄTÖS (EU) 2019/623,
         annettu 16 päivänä huhtikuuta 2019,
         terveydestä, elintarvikeketjun turvallisuudesta ja ympäristöstä vastaavan Belgian liittovaltion ministeriön Phostoxin-biosidivalmisteen markkinoille saattamisen ja käytön sallimiseksi toteuttaman toimenpiteen jatkamisesta Euroopan parlamentin ja neuvoston asetuksen (EU) N:o 528/2012 mukaisesti
         
            
               (tiedoksiannettu numerolla C(2019) 2828)
            
         
         (Ainoastaan hollannin- ja ranskankieliset tekstit ovat todistusvoimaisia)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 55 artiklan 1 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Terveydestä, elintarvikeketjun turvallisuudesta ja ympäristöstä vastaava Belgian liittovaltion ministeriö, jäljempänä ’Belgian toimivaltainen viranomainen’, hyväksyi 30 päivänä toukokuuta 2018 asetuksen (EU) N:o 528/2012 55 artiklan 1 kohdan ensimmäisen alakohdan mukaisesti päätöksen, jolla sallitaan 7 päivään joulukuuta 2018 asti Phostoxin-biosidivalmisteen saattaminen markkinoille ja käyttö Zaventemin lentokentän alueella valmisteryhmän 20 biosidivalmisteena kanien torjuntaan, jäljempänä ’toimenpide’. Belgian toimivaltainen viranomainen ilmoitti toimenpiteestä perusteluineen komissiolle ja muiden jäsenvaltioiden toimivaltaisille viranomaisille mainitun asetuksen 55 artiklan 1 kohdan toisen alakohdan mukaisesti.
                  
               
                     (2)
                  
                  
                     Belgian toimivaltaisen viranomaisen toimittamien tietojen mukaan toimenpide oli tarpeellinen kansanterveyden suojelemiseksi, sillä kanit voisivat lentokentän alueella vaarantaa matkustajien kuljetuksen ja yleisemmin lentoliikenteen. Kaninkolot voivat heikentää lentokentän kiitoratoja. Lisäksi kanit houkuttelevat petolintuja, jotka voivat joutua lentokoneen moottoriin tai törmätä lentokoneeseen aiheuttaen vahinkoa lentokoneen moottorille tai muille osille.
                  
               
                     (3)
                  
                  
                     Phostoxin sisältää alumiinifosfidia, josta vapautuu tehoaineena fosfiinia, joka on hyväksytty käytettäväksi biosidivalmisteissa, jotka kuuluvat asetuksen (EU) N:o 528/2012 liitteessä V määriteltyihin valmisteryhmiin 14 (jyrsijämyrkyt), 18 (hyönteismyrkyt) ja 20 (muiden selkärankaisten torjunta). Phostoxin on hyväksytty Belgiassa valmisteryhmään 18 kuuluvana biosidivalmisteena, kun taas sen käyttö kanien torjuntaan edellyttää sen käyttöä valmisteryhmään 20 kuuluvana valmisteena.
                  
               
                     (4)
                  
                  
                     Komissio sai Belgian toimivaltaiselta viranomaiselta 12 päivänä lokakuuta 2018 perustellun pyynnön toimenpiteen jatkamiseksi asetuksen (EU) N:o 528/2012 55 artiklan 1 kohdan kolmannen alakohdan mukaisesti. Perusteltu pyyntö tehtiin sen vuoksi, että kanien aiheuttama lentoliikenteen turvallisuuden vaarantuminen voisi jatkua ja että Phostoxin on välttämätön kanien torjumiseksi tehokkaasti lentokentän alueella. Belgian toimivaltaisen viranomaisen toimittamien tietojen mukaan Belgiassa ei ole valmisteryhmässä 20 (muiden selkärankaisten torjunta) hyväksyttyjä biosidivalmisteita, ja vaihtoehtoiset menetelmät kanien torjumiseksi lentokentän alueella, kuten ampuminen, eivät sovellu paikan erityispiirteiden vuoksi. Belgian toimivaltainen viranomainen käynnisti menettelyn pysyvän ratkaisun löytämiseksi Phostoxinin tulevalle käytölle siten, että toisessa jäsenvaltiossa nykyisin myönnetty lupa tunnustetaan vastavuoroisesti asetuksen (EU) N:o 528/2012 33 artiklan mukaisesti.
                  
               
                     (5)
                  
                  
                     Koska kanien puutteellinen torjunta lentokentän alueella voisi vaarantaa lentoliikenteen turvallisuuden eikä kyseistä vaaraa voida riittävästi torjua Zaventemin lentokentän alueella käyttämällä toista biosidivalmistetta tai muita keinoja, on aiheellista sallia, että Belgian toimivaltainen viranomainen voi jatkaa toimenpidettä enintään 550 päivän jaksolla alkaen sitä päivää seuraavasta päivästä, jona Belgian toimivaltaisen viranomaisen 30 päivänä toukokuuta 2018 hyväksymässä päätöksessä sallittu 180 päivän alkuperäinen jakso päättyy, ja tietyin edellytyksin.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Belgia voi jatkaa toimenpidettä 9 päivään kesäkuuta 2020 asti, jotta sallitaan Phostoxin-biosidivalmisteen saattaminen markkinoille ja käyttö Zaventemin lentokentän alueella valmisteryhmän 20 biosidivalmisteena kanien torjuntaan, edellyttäen että se varmistaa, että kyseistä valmistetta käyttävät ainoastaan sertifioidut toimijat toimivaltaisen viranomaisen valvonnassa.
         
         
            2 artikla
            Tämä päätös on osoitettu Belgian kuningaskunnalle.
            Sitä sovelletaan 8 päivästä joulukuuta 2018.
         
         
            Tehty Brysselissä 16 päivänä huhtikuuta 2019.
            
               
                  Komission puolesta
               
               Jyrki KATAINEN
               
                  Varapuheenjohtaja
               
            
         
         
            (1)  EUVL L 167, 27.6.2012, s. 1.